
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της συγκρότησης της Κεντρικής Νομοπαρασκευαστι¬ 
κής Επιτροπής (ΚΕΝΕ). 1 

Μεταβίβαση εξουσίας να υπογράφουν «Με εντολή Υπουργού» στο 
Γενικό Γραμματέα, στους Γενικούς Διευθυντές, στους Διευθυντές 
και Τμηματάρχες της Κεντρικής Υπηρεσίας του Υπουργείου Δι¬ 
καιοσύνης καθώς και στους Προϊσταμένους των περιφερειακών 

υπηρεσιών αυτού. 2 

Χαρακτηρισμός ως ιστορικού διατηρητέου μνημείου της Γέφυρας 
επί του ποταμού Λουσίου, μεταξύ Δημητσάνας, Μονής Φιλοσό¬ 
φου, Κρυφών Σχολείων και Παλαιοχωρίου στον Νομό Αρκαδίας 3 
Χαρακτηρισμός ως ιστορικού διατηρητέου μνημείου του θερινού κι¬ 
νηματογράφου ΑΙΓΛΗ, στο Ζάππειο . 4 

Άρση αδείας ίδρυσης και λειτουργίας του Πυθαγόρειου Ωδείου . 5 
Κήρυξη του I. Ναού Αγ. Γεωργίου Πεύκης ως διατηρητέου ... 6 
Χαρακτηρισμός ως διατηρητέου μνημείου του I. Ναού Αγ. Θεοδώ¬ 


ρων Ν. Σμύρνης . 7 

Παραχώρηση κενής θέσης Ιεροκήρυκα στην Ι.Μ. Αγίας και Συκου- 
ρίου . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 1927 (1) 

Συμπλήρωση της συγκρότησης της Κεντρικής Νομοπαρασκευαστικής 
Επιτροπής (ΚΕΝΕ). 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Το άρθρο 13 παρ. 1 και 4 του Ν. 1558/1965 «Κυβέρνηση και 
Κυβερνητικά Όργανα» (Α' 137) και το άρθρο 12 περ. ε’ του Ν. 1299/ 
1982 «Οργάνωση Υπηρεσιών Πρωθυπουργού» (Α' 129). 

2. Την Υ. 845/4.10.1989 απόφαση του Πρωθυπουργού (Β' 743), 
όπως τροποποιήθηκε με τις Υ. 978/25.1.1990 (Β' 47) και Υ. 1878/ 
21.9.1992 (Β' 578) όμοιες. 

3. Την Υ. 1845/1992 απόφαση του Πρωθυπουργού «Καθορισμός 
αρμοδιοτήτων της Υφυπουργού στον Πρωθυπουργό Θεοδώρας Μπακο- 
γιάννη» (Β’ 565), όπως ισχύει σήμερα. 

4. Το 416/29.10.1992 έγγραφο του Προέδρου του Αρείου Πάγου 
και το 6382/15.10.1992 έγγραφο του Προέδρου του Τριμελούς Συμ¬ 
βουλίου που διευθύνει το Εφετείο Αθηνών, κατ’ εφαρμογή της διατά- 
ξεως του άρθρου 41 παρ. 3 του Ν. 1756/1988, αποφασίζουμε: 

Για τη συμπλήρωση της συγκρότησης της Κεντρικής Νομοπαρα¬ 
σκευαστικής Επιτροπής διορίζονται ο Αρεοπαγίτης Νικόλαος Στυλιανά- 
κης, ως τακτικό μέλος και ο Εφέτης Αθηνών Ρωμύλος Κεδίκογλου ως 
αναπληρωματικό μέλος. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Νοεμβρίου 1992 

Η ΥΦΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθ. 107667 (2) 

Μεταβίβαση εξουσίας να υπογράφουν «Με εντολή Υπουργού» στο Γε¬ 
νικό Γραμματέα, στους Γενικούς Διευθυντές, στους Διευθυντές και 
Τμηματάρχες της Κεντρικής Υπηρεσίας του Υπουργείου Δικαιοσύ¬ 
νης καθώς και στους Προϊσταμένους των περιφερειακών υπηρεσιών 
αυτού. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 29 του Ν. 1558/1985 «Κυβέρνηση 

και Κυβερνητικά όργανα» όπως έχει τροποποιήσει με το άρθρο 7 του Ν. 
1943/1991 «Εκσυγχρονισμός της οργάνωσης και λειτουργίας της δη¬ 
μόσιας διοίκησης κ.λ.π.», β) του Π.Δ. 278/1988 «Οργανισμός του 
Υπουργείου Δικαιοσύνης» γ) του Π.Δ. 338/4.10.1990 «περί συστά- 
σεως Γ ενικών Διευθύνσεων και Μονάδας Στρατηγικού Σχεδιασμού και 
Ανάλυσης Πολιτικής». * 

2. Την ανάγκη διασφαλίσεως της εύρυθμης και αποδοτικής λειτουρ¬ 
γίας των Υπηρεσιών του Υπουργείου Δικαιοσύνης και της ταχείας διεκ- 
περαιώσεως των υποθέσεων που ανατίθενται σ’ αυτές, αποφασί¬ 
ζουμε: 

Μεταβιβάζουμε στο Γενικό Γραμματέα, στους Γενικούς Διευθυντές, 
στους Διευθυντές, και Τμηματάρχες της Κεντρικής Υπηρεσίας του 
Υπουργείου Δικαιοσύνης καθώς και στους Προϊσταμένους των Περιφε¬ 
ρειακών Υπηρεσιών αυτού, στον τομέα της αρμοδιότητάς τους, την 
εξουσία να υπογράφουν «Με εντολή Υπουργού» έγγραφα, αποφάσεις ή 
άλλες πράξεις ως κατωτέρω: 

Άρθρο 1 

Στο Γενικό Γραμματέα του Υπουργείου Δικαιοσύνης 

1. Τα ερωτήματα προς τα Ανώτατα Δικαστικά Συμβούλια προκειμέ- 
νου αυτά να αποφασίσουν για θέματα υπηρεσιακής κατάστασης των δι¬ 
καστικών λειτουργών, όπως προαγωγές, μεταθέσεις αποσπάσεις κ.λ.π. 

2. Τα ερωτήματα που απευθύνονται προς το όργανο που διευθύνει το 
δικαστήριο ή την Εισαγγελία κατά τον Οργανισμό των Δικαστηρίων, 
προκειμένου αυτό να αποφασίσει για το διοριστέο δικαστικό λειτουργό 
σε συμβούλιο ή επιτροπή ή ομάδα εργασίας. 

3. Τις εντολές για μετακίνηση δικαστικών λειτουργών εκτός έδρας 
στο εσωτερικό καθώς και τις αποφάσεις εγκρίσεως μετακινήσεων των 
ανωτέρω καθ’ υπέρβαση των καθοριζομένων ημερών. 

4. Τις απαντήσεις σε αιτήματα που αφορούν θέματα αρμοδιότητας 
περισσοτέρων της μιας Γενικών Διευθύνσεων του Υπουργείου. 

5. Τις πράξεις σχετικά με την υπερωριακή απασχόληση του προσω¬ 
πικού αρμοδιότητας του Υπουργείου Δικαιοσύνης και του προσωπικού 
του ΤΑ.Χ.ΔΙΚ. 

6. Τις διατάξεις διαχειριστικού ελέγχου εναντίον κάθε υπευθύνου και 
τις καταλογιστικές αποφάσεις για διαπιστωθέντα χρηματικά ελλείμ¬ 
ματα ή απώλειες κάθε είδους υλικού. 

7. Τα έγγραφα για εκτέλεση πειθαρχικών αποφάσεων κατά δικαστι¬ 
κών λειτουργών. 

8. Την παραγγελία για άσκηση πειθαρχικής διώξεως δικαστικών 
υπαλλήλων άσκηση εφέσεως ή έγκριση θέσεως στο αρχείο της δικογρα¬ 
φίας μετά την προκαταρκτική εξέταση. 

9. Την ανάθεση εντολής στο Γραφείο Νομικού Συμβούλου του 
Υπουργείου Δικαιοσύνης για την υποστήριξη των απόψεων και συμφε¬ 
ρόντων του Δημοσίου επί αιτήσεων ακυρώσεως ή προσφυγών ενώπιον 
του Συμβουλίου της Επικράτειας και των Τακτικών Διοικητικών και 
Πολιτικών Δικαστηρίων. 

10. Τα ερωτήματα με τα οποία παραπέμπονται για γνωμοδότηση ή 
μελέτη υπηρεσιακά θέματα στο Γραφείο Νομικού Συμβούλου του 
Υπουργείου Δικαιοσύνης ή άλλη Δημόσια Αρχή, που έχει τέτοια αρμο¬ 
διότητα. 

11. Την απόφαση κατανομής των θέσεων του άρθρου 20 Ν.Δ. 
1017/1971. 

12. Τα ερωτήματα προς την Ολομέλεια του Πρωτοδικείου για τη σύ¬ 
σταση Υποθηκοφυλακείου ή Συμβολαιογραφείου ή υπαγωγή Κοινοτή¬ 
των από ένα σε άλλο Υποθηκοφυλακείο ή μεταφορά θέσεως Συμβολαιο¬ 
γράφου ή αναθέσεως έργων Υποθηκοφύλακος σε Συμβολαιογράφο. 

13. Τα ερωτήματα στο αρμόδιο Υπηρεσιακό Συμβούλιο για τη μετα¬ 
κίνηση Συμβολαιογράφου μετά από μεταφορά της έδρας του. 

14. Την απόφαση με την οποία παρακρατούνται υπέρ Συμβολαιο¬ 
γραφικών Συλλόγων ποσοστά δικαιωμάτων, από κρατικά συμβό¬ 
λαια. 

15. Τις αποφάσεις συγκροτήσεως των Διοικητικών Συμβουλίων των 
Ν.Π.Δ.Δ., που εποπτεύονται από το Υπουργείο Δικαιοσύνης πλην του 
ΤΑ.Χ.ΔΙΚ. 

16. Τις πράξεις εγκρίσεως πιστώσεων για ικανοποίηση αιτημάτων 
από τον τακτικό Προϋπολογισμό ή ειδικούς λογαριασμούς ως και των 
πρακτικών διενέργειας δημοπρασιών, που αφορούν προμήθειες, μισθώ¬ 
σεις, εκμισθώσεις, αγορές, εκποιήσεις ακινήτων ή προϊόντων και εκτε- 
λέσεως εργασιών γενικά, από του ποσού των 30.000.001 δραχμών. 

17. Τις προτάσεις προς το ΤΑ.Χ.ΔΙΚ., για την έγκριση πιστώσεων 
από το ποσό των 20.000.001 δραχμών και άνω για εκπλήρωση των 
σκοπών του Ταμείου. 

18. Τις αποφάσεις συγκροτήσεως επιτροπών, συντμήσεως προθε¬ 
σμιών διενέργειας διαγωνισμών, κυρώσεως των πρακτικών αυτών και 
τις συμβάσεις για προμήθεια και εκποίηση γενικά υλικών από το ποσό 
των 50.000.001 δραχμών και άνω. 

19. Τα έγγραφα προς το Γενικό Λογιστήριο του Κράτους με τα οποία 
ζητείται η αυξομείωση πιστώσεων του τακτικού προϋπολογισμού και 
αύξηση του ποσοστού διάθεσης από το ποσό των 50.000.001 δραχμών 
και άνω. 

20. Τις αποφάσεις και πράξεις που απαιτούνται για το διορισμό Ια¬ 
τροδικαστών και υπαλλήλων με οποιαδήποτε σχέση των Υπηρεσιών αρ¬ 
μοδιότητας του Υπουργείου Δικαιοσύνης, πλην Ν.Π.Δ.Δ., από την έκ¬ 
δοση της προκήρυξης μέχρι και την τοποθέτηση των ανωτέρω. 

21. Τις αποφάσεις συγκροτήσεως των Υπηρεσιακών Συμβουλίων, 
που είναι αρμόδια για θέαματα υπηρεσιακής και πειθαρχικής καταστά- 
σεως των υπαλλήλων των Υπηρεσιών αρμοδιότητας Υπουργείου Δι¬ 
καιοσύνης. 

22. Τα ερωτήματα για κατάρτιση πινάκων του άρθρου 5 του Ν. 
2085/1992 για το προσωπικό των υπηρεσιών αρμοδιότητας Υπ. Δικ/ 
νης πλην Ν.Π.Δ.Δ. 

23. Τα ερωτήματα και τις αποφάσεις για μετάθεση, απόσπαση και 
μετάταξη των υπαλλήλων υπηρεσιών αρμοδιότητας Υπουργείου Δι¬ 
καιοσύνης καθώς και τις αποφάσεις μετακινήσεως των υπαλλήλων 
εντός της Κεντρικής Υπηρεσίας. 

24. Τα ερωτήματα και τις αποφάσεις για προαγωγή των Ιατροδικα¬ 
στών καθώς και τις αποφάσεις μεταθέσεως, και αποσπάσεως αυτών. 

25. Τις εντολές για μετακίνηση δικαστικών λειτουργών, ιατροδικα¬ 
στών και υπαλλήλων αρμοδιότητος του Υπουργείου Δικαιοσύνης στο 
εξωτερικό. 

26. Τις αποφάσεις χορηγήσεως των πάσης φύσεως αδειών στους δι¬ 
καστικούς λειτουργούς καθώς και τις αποφάσεις χορηγήσεως των εκ¬ 
παιδευτικών αδειών στους υπαλλήλους γενικά, που υπάγονται στην αρ¬ 
μοδιότητα του Υπουργείου Δικαιοσύνης. 


27. Τις αποφάσεις έγκρισης συμμετοχής των υπαλλήλων του Υπουρ¬ 
γείου Δικαιοσύνης στα επιμορφωτικά προγράμματα του Ι.Δ.Ε. ή άλλων 
φορέων. 

28. Τις αποφάσεις για πραγματοποίηση εκπαιδευτικών προγραμμά¬ 
των για τους υπαλλήλους του Υπουργείου Δικαιοσύνης. 

29. Τις πράξεις καταλογισμού σε βάρος των υπευθύνων τηλεφωνι¬ 
κών συνδέσεων λόγω υπερβάσεως του ανώτατου ορίου τηλεφωνικών 
μονάδων. 

30. Τις αποφάσεις συγκροτήσεως επιτροπών αρμοδίων για την επι¬ 
σκευή συντήρηση και προμήθεια ανταλλακτικών των κρατικών αυτοκι¬ 
νήτων. 

31. Τα έγγραφα προς το Υπουργείο Προεδρίας της Κυβέρνησης για 
την απόσυρση από την κυκλοφορία κρατικών αυτοκινήτων. 

32. Τα έγγραφα προς το Υπουργείο Προεδρίας της Κυβερνήσεως με 
τα οποία ζητείται η έγκριση κατανάλωσης καυσίμων από τα κρατικά 
αυτοκίνητα πέραν των δικαιουμένων. 

33. Τις αποφάσεις ορισμού του διδακτικού προσωπικού στη Σχολή 
Σωφρονιστικών Υπαλλήλων. 

34. Τις αποφάσεις για τη μεταγωγή κρατουμένων. 

Άρθρο 2 

Στους Γενικούς Διευθυντές για θέματα αρμοδιότητάς τους. 

1. Την απόφαση με την οποία καθοίζεται ο αριθμός των Συμβολαιο¬ 
γράφων κατά Ειρηνοδικείο που παραμένουν υποχρεωτικά στην έδρα 
τους κατά του θερινούς μήνες. 

2. Την απόφαση με την οποία ορίζονται οι ώρες εργασίας των Συμβο¬ 
λαιογραφείων. 

3. Τις απαντήσεις σε αιτήματα που αφορούν θέματα αρμοδιότητος 
περισσοτέρων της μιάς Διευθύνσεων της αυτής Γενικής Διεύθυνσης. 

4. Τις απαντήσεις σε ερωτηματολόγιο Διεθνών Οργανισμών εφόσον 
τα στοιχεία δεν ανάγονται σε επίπεδα γενικότερης κυβερνητικής πολιτι¬ 
κής. 

5. Τις αποφάσεις για την χορήγηση των πάσης φύσεως αδειών πλην 
των εκπαιδευτικών, στους Προϊσταμένους των Ιατροδικαστικών Υπη¬ 
ρεσιών, στους Διευθυντές της Κεντρικής Υπηρεσίας και στους Διευθυ¬ 
ντές των λοιπών Υπηρεσιών αρμοδιότητας Υπουργείου Δικαιοσύνης, 
πλην γραμματείας δικαστηρίων. 

6. Τις εντολές για τη μετακίνηση Ιατροδικαστών και υπαλλήλων αρ¬ 
μοδιότητος του Υπουργείου Δικαιοσύνης, εκτός έδρας στο εσωτερικό 
της Χώρας καθώς και την έγκριση μετακινήσεως των ανωτέρω, καθ’ 
υπέρβαση των εκάστοτε καθοριζομένων ημερών κάθε κατηγορίας. 

7. Τις πράξεις καθορισμού των τελικών ποσών αμοιβής πραγματο- 
γνωμόνων. 

8. Τις αποφάσεις εγκρίσεως των προϋπολογισμών, τροποποιήσεως 
αυτών και των απολογισμών των Ν.Π.Δ.Δ., που εποπτεύονται από το 
Υπουργείο Δικαιοσύνης, πλήν του ΤΑΧΔΙΚ, του Ινστιτούτου Δημοσίου 
Διεθνούς Δικαίου και Διεθνών Σχέσεων και των Εταιρειών Προστασίας 
Αποφυλακιζομένων και Ανηλίκων. 

9. Τις αποφάσεις αναλήψεως πιστώσεων από τον τακτικό προϋπολο¬ 
γισμό σύμφωνα με τα εκάστοτε οριζόμενα από τον Υπουργό Οικονομι¬ 
κών ποσοστά διάθεσης από του ποσού των 50.000.001 δραχμών και 
άνω. 

10. Τις πράξεις εγκρίσεως πιστώσεων για ικανοποίηση αιτημάτων 
από τον τακτικό προϋπολογισμό ή ειδικούς λογαριασμούς ως και των 
πρακτικών διενέργειας δημοπρασιών, που αφορούν προμήθειες, μισθώ¬ 
σεις, εκμισθώσεις, αγορές, εκποιήσεις ακινήτων ή προϊόντων και εκτε- 
λέσεως εργασιών γενικά, από του ποσού των 10.000.001 δραχμών 
μέχρι του ποσού των 30.000.001 δραχμών. 

11. Τις προτάσεις προς τα ΤΑ.Χ.ΔΙΚ, για την έγκριση πιστώσεων 
από το ποσόν των 5.000.001 μέχρι το ποσό των 20.000.000 δραχ¬ 
μών, για εκπλήρωση των σκοπών του Ταμείου. 

12. Τις προτάσεις για πραγματοποίηση διυπουργικών εκπαιδευτι¬ 
κών προγραμμάτων για τους υπαλλήλους του Υπουργείου Δικαιοσύ¬ 
νης. 

13. Τις αποφάσεις συγκροτήσεως επιτροπών συντμήσεως προθε¬ 
σμιών, διενέργειας διαγωνισμών, κυρώσεως των πρακτικών αυτών και 
τις συμβάσεις για προμήθεια και εκποίηση γενικά υλικών, από το ποσό 
των 10.000.001 μέχρι το ποσό των 50.000.000 δραχμών. 

14. Τα έγγραφα προς το Γ ενικό Λογιστήριο του Κράτους με τα οποία 
ζητείται η αυξομείωση πιστώσεων του τακτικού προϋπολογισμού και 
αύξηση του ποσοστού διάθεσης μέχρι του ποσού των 50.000.000 

δραχμών κατά κωδικό αριθμό. 

15. Την εντολή για διενέργεια τακτικής και εκτάκτου επιθεωρήσεως 
στις Υπηρεσίες Επιμελητών Ανηλίκων από τους περιφερειακούς Επιθε¬ 
ωρητές Επιμελητών Ανηλίκων (Αριθμ. 18 Π.Δ. 49/1976). 

16. Τις αποφάσεις χορηγήσεως αδείας σε ομογενείς να διοριστούν δι¬ 
κηγόροι. 

17. Τις αντικρούσεις των ασκουμένων στο Συμβούλιο της Επικρά¬ 
τειας και στα Τακτικά Διοικητικά Δικαστήρια, αιτήσεων ακυρώσεως ή 
προσφυγών υπαλλήλων. 

18. Τις αποφάσεις κατανομής και ανακατανομής των οργανικών θέ¬ 
σεων του προσωπικού των εμμίσθων υποθηκοφυλακείων. 

19. Τα έγγραφα με τα οποία ζητούνται από τις αρχές ξένων χωρών 
πληροφορίες για τη λήψη της απόφασης μεταφοράς καταδίκων στη 
χώρα τους. 

20. Τα έγγραφα προς τις αρμόδιες υπηρεσίες ελληνικής αστυνομίας 
και, όταν απαιτείται, προς το Υπουργείο Δημόσιας Τάξεως που αφορούν 
τη συμπλήρωση της δυνάμεως εξωτερικών φρουρών φυλακών του κρά¬ 
τους και την αντικατάσταση των αξιωματικών της Ελληνικής Αστυνο¬ 
μίας, που κρίνονται ακατάλληλοι για την άσκηση των καθηκόντων τους 
για οποιαδήποτε αιτία. 

21. Τα διαδικαστικά έγγραφα για την απονομή ηθικών αμοιβών 
βραβεύσεων. 

22. Τα ερωτήματα για μετάθεση συμβολαιογράφων. 

23. Τα ερωτήματα προς το Συμβούλιο Σωφρονιστικών υποθέ¬ 
σεων. 

24 Τις αποφάσεις εγκρίσεως των Γεωργικών προϋπολογισμών 
των αγροτικών φυλακών, σωφρονιστικών καταστημάτων και ιδρυμά¬ 
των αγωγής ανηλίκων. 

25. Τις εγκρίσεις επισκέψεων ερευνητών, φοιτητών, σπουδαστών, 
δημοσιογράφων κ.λ.π. στα Ιδρύματα Αγωγής Ανηλίκων, τις Εταιρείες 
Προστασίας Ανηλίκων και τα Σωφρονιστικά Καταστήματα. 

26. Τις προτάσεις για άρση φραγής τηλεφωνικών συνδέσεων υπηρε¬ 
σιών αρμοδιότητας Υπουργείου Δικαιοσύνης επί μονίμου βάσεως. 

27. Τις αποφάσεις ορισμού των υπαλλήλων του Κλάδου ΔΕ Φύλαξης 
που παρακολουθούν το πρόγραμμα της Σχολής Σωφρονιστικών Υπαλ¬ 
λήλων. 

28. Τις κατ’ άρθρο 25 του Ν. 2085/1992 διαπιστωτικές πράξεις 
κατάταξης των Γενικών Διευθυντών σε θέσεις Γενικών Διευθυντών. 

Άρθρο 3 

Στους Διευθυντές για θέματα αρμοδιότητάς τους. 

1. Τα έγγραφα με τα οποία ζητούνται απόψεις από άλλες Δημόσιες 
Υπηρεσίες για θέματα γενικής φύσεως καθώς και τα έγγραφα με τα 
οποία δίδονται απαντήσεις σε ερωτήματα Υπηρεσιών ή Νομικών Προ¬ 
σώπων και εφόσον είναι νομολογιακά λυμένα. 

2. Την έγκριση χορηγήσεως αντιγράφων από τα τηρούμενα στο αρ¬ 
χείο πρωτότυπα εμπιστευτικά έγγραφα και την επικύρωση αυτών. 

3. Τα έγγραφα τα οποία απευθύνονται σε άλλη Διεύθυνση του Υπουρ¬ 
γείου όταν η μεταξύ τους αλληλογραφία κρίνεται απαραίτητη. 

4. Τα έγγραφα με τα οποία δίδονται απαντήσεις σε αιτήσεις υπομνή¬ 
ματα ή οιναφορές παραπόνων πολιτών (2ος βαθμός). 

5. Τις πράξεις θέσεως στο Αρχείο υποθέσεων και εγγράφων. 

6. Τα ερωτήματα προς τα Υπηρεσιακά Συμβούλια και τις αποφάσεις- 
για τη μονιμοποίηση, υπαλλήλων αρμοδιότητας του Υπουργείου Δικαιο¬ 
σύνης πλην Ν.Π.Δ.Δ. 

7. Τις αποφάσεις αποδοχής παραιτήσεων των υπαλλήλων Υπηρε¬ 
σιών αρμοδιότητας Υ.Δ. πλην Ν.Π.Δ.Δ. και απολύσεώς τους από την 
υπηρεσία λόγω συμπληρώσεως 35ετίας και ορίου ηλικίας. 

Τις αποφάσεις για θέση σε αργία και επαναφορά στην υπηρεσία επι¬ 
βολής της ποινής προσωρινής παύσεως, εκπτώσεως από την υπηρεσία, 
διαθεσιμότητας λόγω υγείας και απολύσεώς λόγω υγείας και απολύ- 
σεως λόγω υγείας των ανωτέρω. 

8. Τα έγγραφα παραπομπής των δικαστικών λειτουργών στην δευτε¬ 
ροβάθμια Υγειονομική Επιτροπή. Τα έγγραφα παραπομπής στις Υγειο¬ 
νομικές Επιτροπές τών υπαλλήλων της Κεντρικής Υπηρεσίας του 
Υπουργείου Δικαιοσύνης καθώς και των προϊσταμένων των Υπηρεσιών 
αρμοδιότητας Υπουργείου Δικαιοσύνης, των αμίσθων Υποθηκοφυλά¬ 
κων και των Συμβολαιογράφων. 

9. Τις αποφάσεις για την χορήγηση ή μη των πάσης φύσεως αδειών, 
πλην των εκπαιδευτικών, στους Υποθηκοφύλακες, Συμβολαιογράφους, 
και υπαλλήλους με οποιαδήποτε σχέση εργασίας της Κ.Υ. του Υπουρ¬ 


γείου Δικαιοσύνης. ■ 

10. Τις πράξεις για τη συμμετοχή υπαλλήλων του Υπουργείου Δι¬ 
καιοσύνης σε σεμινάρια και εκπαιδευτικά προγράμματα του Δημοσίου ή 
άλλων φορέων. 

11. Τα αναλυτικά προγράμματα διδασκαλίας εγκριθέντων εκπαιδευ¬ 
τικών προγραμμάτων και σεμιναρίων του Υπουργείου Δικαιοσύνης. 

12. Τις αποφάσεις τοποθετήσεως σπουδαστών για πρακτική άσκηση 
ή έρευνα σε Υπηρεσίες αρμοδιότητας Υπουργείου Δικαιοσύνης. 

13. Τις εγκριτικές αποφάσεις για δημοσίευση στην Εφημερίδα της 
Κυβερνήσεως πράξεων που αφορούν την υπηρεσιακή κατάσταση των 
υπαλλήλων Ν.Π.Δ.Δ. αρμοδιότητας Υπουργείου Δικαιοσύνης. 

14. Τους πίνακες αρχαιότητας των Δικαστικών Λειτουργών των 
υπαλλήλων της Κ.Υ. του Υπουργείου Δικαιοσύνης και των περιφερεια¬ 
κών υπηρεσιών αυτού καθώς και τις καταστάσεις του άρθρου 8 του Ν. 
1586/86 των υπαλλήλων αρμοδιότητας Υπουργείου Δικαιοσύνης. 

15. Τα έγγραφα με τα οποία δίδονται πληροφορίες και στοιχεία προς 
το Ελεγκτικό Συνέδριο και τα Πολιτικά και Διοικητικά Δικαστήρια για 
την εκδίκαση προσφυγών ή αγωγών αποζημιώσεως δικαστικών λει¬ 
τουργών ή υπαλλήλων που ευρίσκονται στην υπηρεσία ή μη. 

16. Τα έγγραφα με τα οποία ανακοινώνονται, κοινοποιούνται ή εκτε- 
λούνται Διατάγματα ή Υπουργικές αποφάσεις που αφορούν μέχρι και 
ανώτερους δικαστικούς λειτουργούς, πλην Ειρηνοδικών. 

17. Τις αποφάσεις διορισμού και αποχωρήσεως για οποιοδήποτε 
λόγο από την υπηρεσία Δικηγόρων, Δικολάβων και Δικαστικών Επιμε¬ 
λητών καθώς και τις πράξεις με τις οποίες ρυθμίζονται υπηρεσιακές με¬ 
ταβολές αυτών, τις εκπρόθεσμες εγγραφές ασκουμένων Δικηγόρων, ως 
και τις αποφάσεις για παρακράτημα δικηγορικών αμοιβών από συμβό¬ 
λαια, απαλλοτριώσεις και συνδικίες, σύμφωνα με τις ισχύουσες εκά- 
στοτε διατάξεις. 

18. Τις αποφάσεις για την ορκωμοσία των Δικηγόρων στην αλλο¬ 
δαπή. 

19. Τις πράξεις καθορισμού της εισφοράς των Δικαστικών Επιμελη¬ 
τών. 

20. Τις αποφάσεις διορισμού, μεταθέσεως, και αποχωρήσεως για 
οποιοδήποτε λόγο από την υπηρεσία, των Συμβολαιογράφων και Υπο¬ 
θηκοφυλάκων, πλην του διορισμού με επιλογή των ανωτέρω, λόγω συ¬ 
μπληρώσεως του ορίου ηλικίας ή λόγω νόσου. 

21. Τις αποφάσεις διορισμού και διαγραφής αμίσθων Επιμελητών 
Ανηλίκων (Ν. 2793/1954). 

22. Τις αποφάσεις μετακινήσεως Συμβολαιογράφων σε μεταφερ- 
θείσα έδρα. 

23. Τις πράξεις χορηγήσεως εκπαιδευτικών αδειών σε Συμβολαιο¬ 
γράφους. 

24. Τις αποφάσεις μεταβολής επωνύμου κατόπιν αιτήσεως του εν¬ 
διαφερομένου. 

25. Τις αποφάσεις συγκροτήσεως Επιτροπής καταστροφής χαρτοσή¬ 
μου σε έμμισθα Υποθηκοφυλακεία. 

26. Τις αποφάσεις για παρακράτημα ποσοστού αμοιβής των Δικ. 
Επιμελητών, που προβλέπεται στο άρθρο 48 του Ν. 1210/1972. 

27. Τις αποφάσεις για την παράταση προθεσμίας εγγραφής των Δικ. 
Επιμελητών στα Μητρώα των Συλλόγων και των Εισαγγελιών και την 
παράταση της προθεσμίας για ορκωμοσία τους. 

28. Τις δημοσιευόμενες στην Εφημερίδα της Κυβερνήσεως πράξεις 
με τα αποτελέσματα των αρχαιρεσιών των Συλλόγων Συμβολαιογρά¬ 
φων, Δικηγόρων και Δικαστικών Επιμελητών. 

29. Τις αποφάσεις για τη χορήγηση ενισχύσεως, από τον ειδικό λο¬ 
γαριασμό, στους Συμβολαιογράφους, που εδρεύουν σε κωμοπόλεις 
κάτω των 5.000 κατοίκων. 

30. Τις αποφάσεις αναλήψεως πιστώσεων από τον τακτικό προϋπο¬ 
λογισμό σύμφωνα με τα εκάστοτε οριζόμενα από τον Υπουργό Οικονο¬ 
μικών ποσοστά διάθεσης από του ποσού των 10.000.001 μέχρι του πο¬ 
σού των 50.000.000 δραχμών. 

31. Τα έγγραφα προς το Γενικό Λογιστήριο του Κράτους με τα οποία 
ζητείται αυξομείωση πιστώσεων του τακτικού προϋπολογισμού και η 
αύξηση του ποσοστού διάθεσης μέχρι του ποσού των 20.000.000 
δραχμών κατά κωδικό αριθμό. 

32. Τις πράξεις εγκρίσεως πιστώσεων για ικανοποίηση αιτημάτων 
από τον τακτικό προϋπολογισμό ή ειδικούς λογαριασμούς ως και των 
πρακτικών διενέργειας δημοπρασιών, που αφορούν προμήθειες, μισθώ¬ 
σεις, εκμισθώσεις, αγορές, εκποιήσεις ακινήτων ή προϊόντων και εκτε- 
λέσεως εργασιών γενικά, από του ποσού που απαιτείται διενέργεια τα- 

κτικού διαγωνισμού μέχρι του ποσού των 10.000.000 δραχμών. 

33. Τις προτάσεις προς τα ΤΑ.Χ.ΔΙΚ., για έγκριση πιστώσεων από 
το ποσό που απαιτείται διενέργεια τακτικού διαγωνισμού, μέχρι το ποσό 
των 5.000.000 δραχμών, για εκπλήρωση των σκοπών του Ταμείου. 

34. Τις πράξεις εγκρίσεως πιστώσεων από τον τακτικό προϋπολογι¬ 
σμό για αρτοτροφοδοσία κρατουμένων και προσωπικού Καταστημάτων 
Κράτησης και καυσίμων για παρασκευή συσσιτίου από του ποσού άνω 
του οποίου απαιτείται η διενέργεια τακτικού διαγωνισμού και άνω. 

35. Τις αποφάσεις εγκρίσεως των προϋπολογισμών, τροποποιήσεως 
αυτών και των απολογισμών των Εταιρειών Προστασίας Αποφυλακιζο- 
μένων και των Εταιρειών Προστασίας Ανηλίκων. 

36. Τις αποφάσεις συγκροτήσεως επιτροπών, συντμήσεως προθε¬ 
σμιών διενέργειας διαγωνισμών, κυρώσεως των πρακτικών αυτών και 
τις συμβάσεις για προμήθεια και εκποίηση γενικά προϊόντων, από το 
ποσό που απαιτείται διενέργεια τακτικού διαγωνισμού μέχρι το ποσό 
των 10.000.000 δραχμών. 

37. Τα διάφορα έγγραφα για τη χορήγηση από το Υπουργείο Εμπο¬ 
ρίου εξουσιοδοτήσεων διενέργειας προμηθειών από τις Υπηρεσίας του 
Υπουργείου Δικαιοσύνης. 

38. Τις αποφάσεις κατανομής επιδόματος εξόδων κινήσεως σε άμι¬ 
σθους Επιμελητές Ανηλίκων και άμισθους επιμελητές κοινωνικής αρω- 

γήζ· 

39. Τις αποφάσεις αναλήψεως δαπανών και εγκρίσεως πιστώσεων 
σχετικά με την κρατική επιχορήγηση που παίρνουν τα υπό την εποπτεία 
του Υπουργείου Δικαιοσύνης Ν.Π.Δ.Δ. 

40. Τις αποφάσεις εκκαθαρίσεως και εντολές πληρωμής των αποδο¬ 
χών όλων των υπαλλήλων που υπηρετούν στην Κεντρική Υπηρεσία του 
Υπουργείου Δικαιοσύνης. 

41. Τις πράξεις αναγνωρίσεως δαπανών ως εξόδων του Δημοσίου 
από του ποσού που απαιτείται η διενέργεια τακτικού διαγωνισμού και 
άνω. 

42. Τις αποφάσεις ορισμού των Υπολόγων και Διαχειριστών. 

43. Τις εγκρίσεις διανομής υφάσματος και καταβολής εξόδων ραφής 
στολών του προσωπικού υπηρεσιών αρμοδιότητας Υπουργείου Δικαιο¬ 
σύνης σε περίπτωση αποτυχίας του διαγωνισμού, καθώς και τον καθο¬ 
ρισμό του ύψους των εξόδων ραφής για κάθε περίπτωση. 

44. Τα έγγραφα προς το Υπουργείο Προεδρίας της Κυβερνήσεως για 
την έγκριση κίνησης κρατικών αυτοκινήτων του Υπουργείου Δικαιοσύ¬ 
νης εκτός των ορίων του Νομού Αττικής. 

45. Τις προτάσεις προς το Υπουργείο Προεδρίας της Κυβερνήσεως 
για άρση φραγής τηλεφωνικών συνδέσεων υπηρεσιών αρμοδιότητας 
Υπουργείου Δικαιοσύνης για περιορισμένο χρονικό διάστημα (περίοδος 
εκλογών κλπ). 

46. Τις εγκρίσεις εγκαταστάσεων νέων τηλεφωνικών συνδέσεων σε 
υπηρεσίες αρμοδιότητας Υπουργείου Δικαιοσύνης, καθορισμού ανωτά- 
των ορίων τηλεφωνικών μονάδων για κάθε τηλεφωνική σύνδεση και τη 
μεταφορά τηλεφωνικών συνδέσεων από Υπηρεσία σε Υπηρεσία. 

47. Τις αποφάσεις: α) καθορισμού παγίων χορηγημάτων γραφικής 
ύλης καθαριότητας και θέρμανσης των υπηρεσιών αρμοδιότητας Υπ. Δ/ 
νης, β) συστάσεως παγίων προκαταβολών, αυξήσεως, μειώσεως και 
καταργήσεως αυτών. 

48. Τις αποφάσεις για την χορήγηση συσσιτίου σε χρήμα στο προσω¬ 
πικό των Καταστημάτων Κράτησης, και Ιδρυμ. Αγωγής Ανηλίκων. 

49. Τις αποφάσεις διαθέσεως, εκποιήσεως ή καταστροφής των δη- 
μευομένων πειστηρίων. 

50. Τις αποφάσεις μετατροπής του αδιάθετου τμήματος του χρημα- 
τίου των κρατουμένων σε διαθέσιμο. 

51. Τα έγγραφα ελέγχου των μηνιαίων διαχειριστικών στοιχείων και 
των γεωργικών απολογισμών των Καταστημάτων Κράτησης και Ιδρυ¬ 
μάτων Αγωγής Ανηλίκων. 

52. Τις εντολές πληρωμής και προπληρωμής δαπανών εις βάρος του 
λογαριασμού Κ.Ε.Κ., ή άλλου ειδικού Τραπεζικού Λογαριασμού υπέρ 
των κρατουμένων προς την Εθνική Τράπεζα της Ελλάδος που θα προ¬ 
συπογράφονται και από τον Προϊστάμενο του Τμήματος Οργανώσεως 
Εργασίας Κρατουμένων και σε περίπτωση κωλύματος, απουσίας ή ελ- 
λείψεως αυτών απο τους νόμιμους αναπληρωτές τους. 

53. Τις αποφάσεις για αυξομείωση των θέσεων των εργαζομένων 
κρατουμένων στα Καταστήματα Κράτησης. 

54. Τις αποφάσεις καθορισμού δωρήματος και ημερομισθίου στους 
εργαζομένους κρατουμένους και τροφίμους. 

55. Τις αποφάσεις για τη χορήγηση προϊόντος παραγωγής του Κα¬ 


ταστήματος Κράτησης για τη βελτίωση του συσσιτίου των εργαζομένων 
κρατουμένων. 

56. Τη θεώρηση των κατά μήνα δαπανών και εισπράξεων κάθε Κα¬ 
ταστήματος Κράτησης ή Ιδρύματος Αγωγής Ανηλίκων που διαχειρίζε¬ 
ται χρήματα του λογαριασμού Κ.Ε.Κ. 

57. Τις πρατάσεις για τη λήψη μέτρων όσον αφορά την εξωτερική 
φρούρηση των Καταστημάτων Κράτησης για την ασφαλή φύλαξη των 
κρατουμένων σ’ αυτά και των νοσηλευομένων στα νοσοκομεία. 

58. Τις προτάσεις προς την αρμόδια Διεύθυνση του Υπουργείου Δι¬ 
καιοσύνης για διορισμό Ιατροδικαστή, σε περίπτωση νοσηλευομένων 
κρατουμένων σε θεραπευτικά Καταστήματα επί μακρόν χρόνον, προκει- 
μένου να αποφανθεί για τη συνέχιση ή μη της παραμονής σ’ αυτά. 

59. Τις αποφάσεις εγκρίσεως εισαγωγής ανηλίκων στα Ιδρύματα 
Αγωγής Ανηλίκων ή απολύσεως τούτων. 

60. Τις αποφάσεις για θέση ανηλίκων υπό διοικητική επιμέλεια ή 
άρση της επιμέλειας. 

61. Τις αποφάσεις χορηγήσεως δοκιμαστικών αδειών στους ανηλί¬ 
κους που έχουν εισαχθεί στα Ιδρύματα Αγωγής Ανηλίκων. 

62. Τα έγγραφα που αφορούν την εκτέλεση αιτήσεως για δικαστική 
συνδρομή γενικά για ποινικές υποθέσεις Ελληνικών ή Αλλοδαπών Δικα¬ 
στικών Αρχών. 

63. Τα έγγραφα με τα οποία διαβιβάζονται εκθέσεις εκπροσώπων 
του Υπουργείου Δικαιοσύνης σε Διεθνείς Οργανισμούς. 

64. Τα έγγραφα με τα οποία δίδονται απαντήσεις σε ερωτήματα των 
οργάνων των Ευρωπαϊκών Κοινοτήτων ή της Μόνιμης Ελληνικής αντι¬ 
προσωπείας, που αφορούν θέματα για τα οποία ήδη έχουν δοθεί λύσεις. 

65. Τις κατ’ άρθρα 24 παρ. 4 και 25 του Ν. 2085/1992 διαπιστω- 
τικές πράξεις καταργήσεως θέσεων και κατάταξης των υπαλλήλων των 
υπηρεσιών αρμοδιότητας του Υπουργείου Δικαιοσύνης, πλην Ν.Π.Δ.Δ. 
σε θέσεις Διευθυντών και κατωτέρων βαθμών. 

Στο Διευθυντή της Υπηρεσίας Εξωτερικής Φρουρήσεως Φυλακών 
και Σωφρονιστικών Καταστημάτων. 

1. Τις προτάσεις για τη λήψη μέτρων βελτίωσης των συνθηκών δια- 
βιώσεως και εκτελέσεως της υπηρεσίας στις εξωτερικές Φρουρές Κατα¬ 
στημάτων Κράτησης των ανδρών της Ελληνικής Αστυνομίας. 

2. Τα έγγραφα που αφορούν την πειθαρχία εκπαίδευσης, εμφάνιση, 
υγιεινή κατάσταση και εκτέλεση των υπηρεσιακών καθηκόντων του 
απεσπασμένου στην Υπηρεσία Εξωτερικής Φρουρήσεως Φυλακών και 
Σωφρονιστικών Καταστημάτων και στις εξωτερικές φρουρές προσωπι¬ 
κού της Ελληνικής Αστυνομίας. 

3. Τα έγγραφα προς τις αρμόδιες υπηρεσίες της Ελληνικής Αστυνο¬ 
μίας, και όταν απαιτείται προς το Υπουργείο Δημοσίας Τάξεως, που 
αφορούν την αντικατάσταση των κατωτέρων αστυνομικών, που κρίνο- 
νται ακατάλληλοι για την άσκηση των καθηκόντων τους για οποιαδή¬ 
ποτε αιτία. 

Άρθρο 4 

Στους Τμηματάρχες για θέματα αρμοδιότητάς τους. 

1. Τα προπαρασκευαστικά και διαβιβαστικά έγγραφα καθώς και τα 
έγγραφα που αφορούν υποθέσεις για τις οποίες δεν απαιτείται ιδιαίτερη 
αποφασιστική αρμοδιότητα. 

2. Τα έγγραφα με τα οποία δίδονται απαντήσεις και πληροφορίες σε 
θέματα τα οποία έχουν ήδη επιλυθεί με προηγούμενες εγκυκλίους ή έγ¬ 
γραφα του Υπουργού ή του Γενικού Γραμματέα ή Γενικού Διευθυντή 
του Υπουργείου Δικαιοσύνης, εκτός των περιπτώσεων επανεξετάσεως 
αιτήσεων υπομνημάτων, αναφορών ή καταγγελιών πολιτών κατά ενερ¬ 
γειών ή απαντήσεων τούτων. 

3. Τις περιλήψεις αποφάσεων ή διαταγμάτων που αποστέλλονται στο 
Εθνικό Τυπογραφείο για δημοσίευση στην Εφημερίδα της Κυβερνή¬ 
σεως. 

4. Τα υπομνηστικά έγγραφα προς τις Δικαστικές ή Δημόσιες αρχές 
τα Νομικά Πρόσωπα και τους ιδιώτες, τα οποία αφορούν υποθέσεις για 
τις οποίες δεν απαιτείται ιδιαίτερη αποφασιστική αρμοδιότητα. 

5. Τα διαδικαστικού περιεχομένου έγγραφα που αφορούν συμπλή¬ 
ρωση στοιχείων αλληλογραφίας, καθώς και τα έγγραφα επιστροφής 
αναφορών που δεν υποβλήθηκαν ιεραρχικά ή αρμοδίως. 

6. Τα έγγραφα προς υπαλλήλους και ιδιώτες με τα οποία ζητούνται 
διευκρινίσεις ή συμπληρωματικά στοιχεία για υποβληθείσες αιτήσεις. 

7. Την επικύρωση των εξερχομένων της υπηρεσίας αντιγράφων από 
τα τηρούμενα στο αρχείο πρωτότυπα αδιαβάθμητα έγγραφα. 

8. Τα πιστοποιητικά ή βεβαιώσεις που εκδίδονται μετά από αίτηση 

του ίδιου του ενδιαφερομένου για θέματα που μπορούν να πιστοποιηθούν 
ή βεβαιωθούν από τα τηρούμενα στην υπηρεσία τους στοιχεία. 

9. Τα έγγραφα με τα οποία αποστέλλονται στις περιφερειακές και 
εξαρτώμενες από το Υπουργείο Δικαιοσύνης Υπηρεσίες, βιβλία, έντυπα 
κ.λπ. 

10. Τις απαντήσεις με τις οποίες παρέχονται σε άλλες Υπηρεσίες 
στατιστικά στοιχεία, αντίγραφα μελετών ή υποθέσεων. 

11. Τις απαντήσεις σε αναφορές πολιτών και έγγραφα Υπηρεσιών 
Νομικών προσώπων, σε θέματα για τα οποία έχει λάβει θέση η Υπηρε¬ 
σία πλην αναφορών παραπόνων. 

12. Τα έγγραφα με τα οποία αποστέλλονται στο Εθνικό Τυπογραφείο 
για δημοσίευση πράξεις ή αποφάσεις των εποπτευομένων από το 
Υπουργείο Δικαιοσύνης Συλλόγων. 

13. Τα έγγραφα με τα οποία κοινοποιούνται οι καταστάσειςς του άρ¬ 
θρου 8 του Ν. 1586/1986 και οι πίνακες αρχαιότητας. 

14. Τις πράξεις χορηγήσεως μισθολογικών κλιμακίων και επιδομά¬ 
των στους υπαλλήλους αρμοδιότητας Υπουργείου Δικαιοσύνης ανεξαρ¬ 
τήτως βαθμού πλην Ν.Π.Δ.Δ. 

15. Τα έγγραφα με τα οποία διαβιβάζονται προς τα αρμόδια Υπηρε¬ 
σιακά Συμβούλια ενστάσεις ή προσφυγές Δικαστικών Λειτουργών ως 
και όλων των υπαλλήλων αρμοδιότητας Υπουργείου Δικαιοσύνης κατά 
πινάκων αρχαιότητας ή κατά καταστάσεων άρθρου 8 Ν. 1586/1986 ή 
αποφάσεων Υπηρεσιακών Συμβουλίων ως και εφέσεων των ανωτέρω 
υπαλλήλων κατά πειθαρχικών αποφάσεων, καθώς και ενστάσεις κατά 
εκθέσεων ουσιαστικών προσόντων και κατά πινάκων προακτέων. 

16. Τη θεώρηση των βιβλιαρίων νοσηλείας των υπαλλήλων και των 
προστατευομένων μελών τους, ως και κάθε σχετικό έγγραφο. 

17. Τη βεβαίωση του γνησίου της υπογραφής των υπαλλήλων της 
Κεντρικής Υπηρεσίας του Υπουργείου ανεξαρτήτως βαθμού. 

18. Τα έγγραφα με τα οποία διαβιβάζονται ζητηθέντα αντίγραφα 
από τα φυλασσόμενα στο Γενικό Αρχείο του Υπουργείου πρωτότυπα 
αδιαβάθμητα έγγραφα. 

19. Τα έγγραφα προς το Εθνικό Τυπογραφείο για εκτύπωση εντύ¬ 
πων επετηρίδων κ.λ.π. 

20. Τα έγγραφα με τα οποία ανακοινώνονται, κοινοποιούνται ή εκτε- 
λούνται Διατάγματα ή Υπουργικές Αποφάσεις που αφορούν Ειρηνοδί¬ 
κες, Ιατροδικαστές ή υπαλλήλους γενικά. 

21. Τις πράξεις χορηγήσεως στους Δικαστικούς Λειτουργούς προ- 
σαυξήσεων μισθού και επιδομάτων. 

22. Τη βεβαίωση του γνησίου της υπογραφής των Προέδρων και Ει¬ 
σαγγελέων των Δικαστηρίων, των προέδρων των Συλλόγων που επο- 
πτεύνται από το Υπουργείο Δικαιοσύνης, Υποθηκοφυλάκων, ως και 
των Προϊσταμένων των λοιπών περιφερειακών υπηρεσιών αυτού. 

23. Τα έγγραφα με τα οποία αποστέλλονται στην Υπηρεσία Συντά¬ 
ξεως δικαιολογητικά για συνταξιοδότηση Δικαστικών Λειτουργών και 
υπαλλήλων του Υπουργείου Δικαιοσύνης ανεξαρτήτως βαθμού. 

24. Τις αποφάσεις αναλήψεωζ πιστώσεων από το τακτικό προϋπολο¬ 
γισμό σύμφωνα με τα εκάστοτε οριζόμενα από τον Υπουργό Οικονομι¬ 
κών ποσοστά διάθεσης μέχρι του ποσού των 10.000.000 δραχμών. 

25. Τις πράξεις εγκρίσεως πιστώσεων για ικανοποίηση αιτημάτων 
από τον τακτικό προϋπολογισμό ή ειδικούς λογαριασμούς ως και των 
πρακτικών διενέργειας δημοπρασιών, που αφορούν προμήθειες, μισθώ¬ 
σεις, εκμισθώσεις,αγορές, εκποιήσεις ακινήτων ή προϊόντων και εκτελέ- 
σεως εργασιών γενικά μέχρι του ποσού που απαιτείται η διενέργεια τα¬ 
κτικού διαγωνισμού. 

26. Τις προτάσεις προς το ΤΑ.Χ. ΔΙΚ, για την έγκριση πιστώσεων 
μέχρι το ποσό που απαιτείται διενέργεια τακτικού διαγωνισμού για εκ¬ 
πλήρωση των σκοπών του Ταμείου. 

27. Τις αποφάσεις συγκροτήσεως επιτροπών, συντμήσεως προθε¬ 
σμιών, διενέργειας διαγωνισμών κυρώσεως των πρακτικών αυτών και 
τις συμβάσεις για προμήθεια και εκποίηση γενικά προϊόντων μέχρι το 
ποσό που απαιτείται διενέργεια τακτικού διαγωνισμού. 

28. Τις ειδοποιήσεις για καταθέσεις που έγιναν στο Ταμείο Παρακα¬ 
ταθηκών και Δανείων σχετικά με την προσωρινή ή οριστική αποζημί¬ 
ωση που προσδιορίστηκε για την απαλλοτρίωση ακινήτου στο χώρο του 
οποίου θα ανεγερθεί δικαστικό κτίριο, 

29. Τις πράξεις αναγνωρίσεως δαπανών ως εξόδων του Δημοσίου 
μέχρι του ποσού που απαιτείται η διενέργεια τακτικού διαγωνισμού. 

30. Τις εντολές διαθέσεως υλικού. 

31. Τα έγγραφα με τα οποία δίδονται πληροφορίες σε περιπτώσεις 
υποβολής αιτήσεως υφ’ όρον απολύσεως κρατουμένων. 


32. Τα έγγραφα που αφορούν την τήρηση Μητρώου κρατουμένων 
στα Καταστήματα Κράτησης. 

33. Τις προς την Εθνική Τράπεζα Ελλάδος, εντολές, πληρωμής και 
προπληρωμής των Κ.Ε.Κ. και των άλλων λογαριασμών. 

34. Τη βεβαίωση των δαπανών και εισπράξεων που ενεργούνται από 
τα Καταστήματα Κράτησης και Ιδρύματα Αγωγής Ανηλίκων υπέρ των 
Κ.Ε.Κ. 

35. Τα έγγραφα προς τα Καταστήματα Κράτησης και Ιδρύματα 
Αγωγής Ανηλίκων με τα οποία ανακοινώνεται η ορθή σύνταξη των μη¬ 
νιαίων διαχειριστικών στοιχείων και ο έλεγχος των μηνιαίων λογιστι¬ 
κών στοιχείων Κ.Ε.Κ. 

36. Τις αποφάσεις τακτοποιήσεως εντολών προπληρωμής σε βάρος 
του λογαριασμού «Κεφάλαια Εργασίας Κρατουμένων (Κ.Ε.Κ.)». 

37. Τα αντίγραφα των Νόμων που αποστέλλονται στο Εθνικό Τυπο¬ 
γραφείο για δημοσίευση στην Εφημερίδα της Κυβερνήσεως. 

38. Τα έγγραφα επιδόσεως δικογράφων και επιστροφής δικογρα¬ 
φιών κατά Βουλευτών. 

39. Τα έγγραφα επιδόσεως ή επιστροφής δικογράφων προς τις δικα¬ 
στικές αρχές ημεδαπές και αλλοδαπές. 

40. Τα έγγραφα προς τους Εισαγγελείς με τα οποία αποστέλλονται 
δικόγραφα ή αιτήσεις Ελληνικών ή Αλλοδαπών δικαστικών αρχών σχε¬ 
τικά με δικαστική αρωγή για αστικής φύσεως υποθέσεις. 

41. Τα έγγραφα προς το Υπουργείο Εξωτερικών για επίδοση, μέσω 
του ίδιου Υπουργείου, δικογράφων. 

42. Τα έγγραφα με τα οποία δίδονται στοιχεία για την συμπλήρωση 
δικογραφιών. 

43. Τα αντίγραφα και αποσπάσματα ποινικού μητρώου που εκδίδο- 
νται μετά από αίτηση ιδιώτου ή Δημόσιας Αρχής. 

44. Τις βεβαιώσεις ποινικών καταστάσεων. 

45. Τις απαντήσεις σε τηλεγραφήματα και έγγραφα σχετικά με την 
ποινική κατάσταση ατόμων. 

Στον Προϊστάμενο του Τμήματος Τεχνικής Υπηρεσίας. 

1. Τις γνωμοδοτήσεις για την καταλληλότητα των οικοπέδων ανε- 
γέρσεως δικαστικών κτιρίων και κτιρίων για αγορά ή ενοικίαση. 

2. Τα κτιριολογικά προγράμματα των δικαστικών κτιρίων. 

3. Τις προτάσεις προς το ΤΑ.Χ.ΔΙΚ., για την έγκριση πιστώσεων 
ανέγερσης και επισκευής κτιρίων, αγοράς γηπέδων, ακινήτων και γε¬ 
νικά δαπανών για τις οποίες απαιτείται η συμβολή του Τμήματος Τε¬ 
χνικής Υπηρεσίας, μέχρι του ποσού των 5.000.000 δραχμών. 

4. Τη σύνταξη τεχνικών προδιαγραφών για τα οικόπεδα. 

Άρθρο 5 

Στους Προϊσταμένους των Ιατροδικαστικών Υπηρεσιών, των Εμμί¬ 
σθων Υποθηκοφυλακείων, των Καταστημάτων Κράτησης γενικά και 
των Ιδρυμάτων Αγωγής Ανηλίκων. 

1. Τα έγγραφα παραπομπής στις Πρωτοβάθμιες Υγειονομικές Επι¬ 
τροπές των Υπαλλήλων της Υπηρεσίας τους. 

2. Τις Πράξεις για τη χορήγηση ή μη κανονικών ή αναρρωτικών 
αδειών στους υπαλλήλους της Υπηρεσίας τους ανεξαρτήτως βαθμού και 
κλάδου. 

Η απόφαση αυτή να δημοσιευθεί στην Εφημερίδα της Κυβερνήσεως, 
από τη δημοσίευσή της δε, παύει να ισχύει κάθε προηγούμενη σχετική 
απόφασή μας. 

Αθήνα, 10 Νοεμβρίου 1992 

Ο ΥΠΟΥΡΓΟΣ 

I. ΒΑΡΒΙΤΣΙΩΤΗΣ 
- φ - 

Αριθ. ΥΠΠΟ/ΑΙΚΑΠ/Γ/3238/52921 (3) 

Χαρακτηρισμός ως ιστορικού διατηρητέου μνημείου της Γέφυρας επί 

του ποταμού Λουσίου, μεταξύ Δημητσάνας, Μονής Φιλοσόφου, Κρυ¬ 
φών Σχολείων και Παλαιοχωρίου στον Νομό Αρκαδίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΤΠΠΕ». 

ε) του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» που δημοσιεύθηκε στο ΦΕΚ 4 50/τα/ 

11.4.91) . 

2. Την Διυπουργική Απόφαση ΤΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/τΒ/ 

24.3.92) . 

3. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

5. Τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 24/24.9.92, αποφασίζουμε: 

Χαρακτηρίζουμε ως ιστορικό διατηρητέο μνημείο την γέφυρα επί του 
ποταμού Λουσίου, μεταξύ Δημητσάνας, Μονής Φιλοσόφου, Κρυφών 
Σχολείων και Παλαιοχωρίου στον νομό Αρκαδίας. Πρόκειται για αξιό¬ 
λογο λιθόκτιστο τοξωτό γεφύρι, με ιδιαίτερα μορφολογικά στοιχεία και 
αποτελεί χαρακτηριστικό δείγμα αρχιτεκτονικής των γεφυριών της πε¬ 
ριοχής μιας συγκεκριμένης εποχής και είναι αναπόσπαστα συνδεδεμένο 
με τις μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1992 

Η ΥΠΟΥΡΓΟΥΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
- 4 - 

Αριθ. ΥΠΠΟ/ΔΙΛΑΠ/Γ/3294/52923 (4) 

Χαρακτηρισμός ως ιστορικού διατηρητέου μνημείου του θερινού κινη¬ 
ματογράφου ΑΙΓΛΗ, στο Ζάππειο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ ΐ37/τΑ/26.7.85. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» που δημοσιεύθηκε στο ΦΕΚ 50/τα/ 
11.4.91. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 2ΐ0/τΒ/ 

24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 23/17.9.92, αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
θερινό κινηματογράφο ΑΙΓΛΗ, στο Ζάππειο, διότι είναι ένας από τους 
παλαιότερους θερινούς κινηματογράφους (1910) που έχουν διασωθεί 
στην Αθήνα και ο οποίος στη συνείδηση όλων των Αθηναίων αποτελεί 
έναν από τους αναγνωρισμένους χώρους πολιτισμού και ψυχαγωγίας. 
Επίσης είναι απόλυτα ενταγμένος στο ευρύτερο περιβάλλον του Ζαπ- 
πείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Οκτωβρίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. ΚΑΤΕΧΝ/Δ/53100 (5) 

Άρση αδείας ίδρυσης και λειτουργίας του Πυθαγόρειου Ωδείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ./γμα 16/66 «Περί ιδρύσεως ιδιωτικών μουσικών ιδρυμά¬ 
των». 

4. Την απόφαση χορήγησης άδειας ίδρυσης και λειτουργίας Ωδείου 
στον Χρήστο Γουμενόπουλο αρ. ΚΑΤΕΧΝ/Δ/3866/11.5.87 (ΦΕΚ 
301/τβ·/17.6.87). 

5. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων υπουργού και δικαιώματος υπογραφής «με εντολή 
Υπουργού» στους Γεν. Γραμματείς, Γεν. Δ/ντές και Προϊσταμένους των 
Δ/νσεων Τμημάτων και Γ ραφείων της Κ.Υ. του ΥΠΠΟ (ΦΕΚ Β/987/ 
28.11.91). 

6. Το αριθ. ΦΕΑ/14/5.11.92 του Τμήματος Επιθεωρήσεως Σχο¬ 
λών και Καλλιτεχνικής Εκπαίδευσης του ΥΠΠΟ, αποφασίζουμε: 

Αίρουμε την άδεια ίδρυσης και λειτουργίας του Πυθαγόρειου Ωδείου 
(Ηπείρου 28, Λάρισα) επειδή δεν λειτούργησε επί δύο συνεχή έτη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1/Φ26/47210/935 (6) 

Κήρυξη του I. Ναού Αγ. Γεωργίου Πεύκης ως διατηρητέου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ 49095/30.10.91 (ΦΕΚ Β/987/28.11.91 
και ΦΕΚ Β/17/16.1.1992). 

2. Τις διατάξεις του Κ.Ν. 5351/1932 «περί αρχαιοτήτων». 

3. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδδας όπως διατυπώθηκε κατά την αρ. 5/15.9.92 Συνε¬ 
δρία του, αποφασίζουμε: 

Κηρύσεται ως ιστορικό διατηρητέο μνημείο το παρεκκλήσιο του Αγ. 
Γεωργίου Πεύκης, επειδή αυτό αποτελεί τυπικό δείγμα ναΐσκου των τε¬ 
λευταίων αιώνων της Τουρκοκρατίας και μοναδικό δείγμα για την πε- 
ριοχή της Πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1992 

Με εντολή Υπουργού 

Ο Προϊστάμενος της Διεύθυνσης 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ26/47319/1049 (7) 

Χαρακτηρισμός ως διατηρητέου μνημείου του I. Ναού Αγ. Θεοδώρων 
Ν. Σμύρνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.1991, (ΦΕΚ Β: 987/ 
28.11.92 και ΦΕΚ Β: 17/16.1.92) «περί μεταβίβασης αρμοδιοτήτων 
και δικαιώματος υπογραφής «Με εντολή Υπουργού» στο Γενικό Γραμ¬ 
ματέα κλπ. 

2. Τις διατάξεις του Κ.Ν. 5351/1932 «περί αρχαιοτήτων». 

3. Την γνωμοδότηση του Τοπικού Συμβουλίου Μνημείων Στερεάς 
Ελλάδας, όπως διατυπώθηκε ομόφωνα κατά την αρ. 1/4.2.92 Συνε¬ 
δρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον μεταβυζαντινό 
ναό των Αγ. Θεοδώρων Νέας Σμύρνης, που είναι μονόχωρη ξυλόστεγη 
λιθόκτιστη Βασιλική, με ζώνη προστασίας τον περιβάλλοντα το ναό 
χώρο, που συμπίπτει με το οικοδομικό τετράγωνο αρ. 199α, και όριζε- 

ται από τις οδούς Υπερείδου, Ραιδεστού, Αγ. Θεοδώρων και Σεφεριάδη. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. 3294 (8) 

Παραχώρηση κενής θέσης Ιεροκήρυκα στην Ι.Μ. Αγίας και Συκουρίου 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1) Τας διατάξεις της παραγρ. 2, άρθρου 42 του Ν. 590/1977. 

2) Την διάταξιν του εδαφ. α' άρθρου 4 του Ν. 1811/88 Κύρωση της 
«Σύμβασης Παραχώρησης στο Δημόσιο της Δασικής και αγροτολιβαδι- 
κής περιουσίας των Ιερών Μονών της Εκκλησίας της Ελλάδος, που 
συμβάλλονται στη σύμβαση αυτή». 

3) Το υπ’ αριθμ. 491/3.10.1992 έγγραφον του Σεβ. Μητροπολίτου 
Αγιάς και Συκουρίου Παύλου. 

4) Το γεγονός ότι υφίστανται κεναί θέσεις της άνω κατηγορίας και η 
αρτισύστατος I. Μητρόπολις Αγιάς και Συκουρίου στερείται παντελώς 
Ιεροκήρυκος. 


4) Την από 5.2.1992 απόφασιν Αυτής, αποφασίζει: 

Την διά ποιμαντικούς λόγους παραχώρησιν μιας (1) κενής θέσεως 
Ιεροκήρυκος εκ των 85 θέσεων Ιεροκηρύκων του Ν. 1811/1988 εις 
την νεο'ίδρυθείσαν Ιεράν Μητρόπολιν Αγιάς και Συκουρίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Νοεμβρίου 1992 

ί Ο Αθηνών ΣΕΡΑΦΕΙΜ, Πρόεδρος 
ί Ο Μεγάρων και Σαλαμίνος ΒΑΡΘΟΛΟΜΑΙΟΣ 
ή Ο Δημητριάδος και Αλμυρού ΧΡΙΣΤΟΔΟΥΛΟΣ 
ή Ο Χαλκίδος ΧΡΥΣΟΣΤΟΜΟΣ 
Ι Ο Θεσσαλιώτιδος και Φαναριοφερσάλων ΚΛΕΟΠΑΣ 
ή Ο Παροναξίας ΑΜΒΡΟΣΙΟΣ 
ή Ο Νέας Σμύρνης ΑΓΑΘΑΓΓΕΛΟΣ 
ί Ο Εδέσσης, Πέλλης και Αλμωπίας ΧΡΥΣΟΣΤΟΜΟΣ 
ή Ο Καστοριάς ΓΡΗΓΟΡΙΟΣ 
ί Ο Κίτρους και Κατερίνης ΑΓΑΘΟΝΙΚΟΣ 
ή Ο Διδυμοτείχου και Ορεστιάδος ΝΙΚΗΦΟΡΟΣ 
ή Ο Μυτιλήνης, Ερεσσού και Πλωμαρίου ΙΑΚΩΒΟΣ 
ί Ο Λήμνου ΙΕΡΟΘΕΟΣ 

Αθήνα, 9 Νοεμβρίου 1992 
Ο Αρχιγραμματεύς 

Αρχιμ. ΔΑΜΑΣΚΗΝΟΣ ΚΑΡΠΑΘΑΚΗΣ 

_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΘΝΙΚΟ ΤΥΠΟΓΡΑΦΕΙΟ ~~ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ 6Β 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτραντϊγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετέ συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β 

» 

23.000 

» 

1.150 

Υ) 

» 

» 

» 

Γ’ 

» 

7.000 

» 

350 

δ) 

» 

» 

» 

Δ - 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















